

**"Қазақстан Республикасының кейбір заң актілеріне көші-қон мәселелері бойынша толықтырулар енгізу туралы" Қазақстан Республикасы Заңының жобасы туралы**

Қазақстан Республикасы Үкіметінің қаулысы 2001 жылғы 10 шілде N 931

     Қазақстан Республикасының Үкіметі қаулы етеді:

     "Қазақстан Республикасының кейбір заң актілеріне көші-қон мәселелері

бойынша толықтырулар енгізу туралы" Қазақстан Республикасы Заңының жобасы

Қазақстан Республикасының Парламенті Мәжілісінің қарауына енгізілсін.

     Қазақстан Республикасының

         Премьер-Министрі

                                                           Жоба

                      Қазақстан Республикасының Заңы

             Қазақстан Республикасының кейбір заң актілеріне

         көші-қон мәселелері бойынша толықтырулар енгізу туралы

     Қазақстан Республикасының мынадай заң актілеріне толықтырулар

енгізілсін:

       1. Қазақстан Республикасы Президентінің "Қазақстан Республикасындағы шетел азаматтарының құқықтық жағдайы туралы" 1995 жылғы 19 маусымдағы N 2337 U952337\_ заң күші бар Жарлығына (Қазақстан Республикасы Жоғарғы Кеңесінің Жаршысы, 1995 ж., N 9-10, 68-құжат; Қазақстан Республикасы Парламентінің Жаршысы, 1997 ж., N 12, 184-құжат; 2001 жылғы 20 наурызда "Егемен Қазақстан" және 2001 жылғы 20 наурызда "Казахстанская правда" газеттерінде жарияланған "Қазақстан Республикасының кейбір заң актілеріне көші-қон мәселелері бойынша өзгерістер мен толықтырулар енгізу туралы" Қазақстан Республикасының 2001 жылғы 16 наурыздағы Z010164\_ Заңы):   
      28-баптың екінші бөлігіндегі "ішкі істер органдарының" деген сөздердің алдынан "Қазақстан Республикасының Үкіметі айқындаған тәртіппен жүргізіледі" деген сөздермен толықтырылсын.   
      2. "Халықтың көші-қоны туралы" Қазақстан Республикасының 1997 жылғы

13 желтоқсандағы

Z970204\_

  Заңына (Қазақстан Республикасы Парламентінің

Жаршысы, 1997 ж., N 24, 341-құжат):

     мынадай мазмұндағы 29-1-баппен толықтырылсын:

     "29-1-бап. Қазақстан Республикасынан тысқары шығару

     Иммигранттарды Қазақстан Республикасынан тысқары шығару шетелдіктер

мен азаматтығы жоқ адамдардың құқықтық жағдайы туралы заңдармен

айқындалатын жағдайларда және тәртіппен жүзеге асырылады".

     Қазақстан Республикасының

            Президенті

     Мамандар:

       Қасымбеков Б.А.

       Икебаева Ә.Ж.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК